**OBDELAVA GRADIV – LES - OGL**

Učitelj: Erik Černigoj

Obdelava gradiv: les je enoletni izbirni naravoslovno–tehnični predmet, ki obsega 35 ur letno. Osnovno gradivo za izdelavo predmetov je les, ki ga kombiniramo z umetnimi masami, žico in papirnatimi gradivi. Orodje in obdelovalni postopki so tako električni kot ročni. Učenci samostojno uporabljajo vse stroje razen tračne žage, ki jo lahko uporabljajo pod nadzorom.

Pri delu si učenci samostojno bogatijo znanje z uporabo priročnikov in drugih virov informacij ter uporabljajo že osvojeno znanje iz predmeta tehnike in tehnologije ter znanja iz naravoslovnih predmetov.

*Cilji:*

* Učenci načrtujejo predmete iz lesnih in drugih gradiv.
* Izdelajo in uporabijo tehnično in tehnološko dokumentacijo.
* Pri izdelavi načrtovanega predmeta uporabijo obdelovalne postopke.
* Ugotavljajo osnovne tehnološke lastnosti gradiv in jih primerjajo med seboj.
* Merijo z ustreznimi merilnimi pripomočki.
* Spoznavajo sestavo in delovanje osnovnih orodij in strojev za obdelavo gradiv.
* Iščejo podobnosti in razlike med orodji.
* Izvajajo osnovne delovne operacije z ročnimi orodji in stroji ter spoznajo organizacijo delovnega mesta.
* Se navajajo na smotrno organizacijo in planiranje proizvodnje.
* Spoznavajo nevarnosti pri delu, izbirajo varnostna sredstva in upoštevajo ukrepe za varno delo.
* Odkrivajo in razvijajo svoje sposobnosti, se navajajo na delov skupini in vrednotijo svoje delo in predmete dela.
* Spoznajo poklice v industriji in obrti.
* Spoznavajo problematiko vpliva tehnike in tehnologije na okolje ter njegovega varovanja.

*Izdelki*

Izdelki spodbujajo otrokovo ustvarjalnost, samozavest, prilagojeni so tudi njegovim trenutnim sposobnostim. Izdelki so tudi uporabni, zabavni in bogatijo mladostnikovo okolje. Otroci si prav tako pridobivajo znanja in izkušnje iz resničnega sveta, urijo motoriko rok in telesa. Predlagani izdelki so igrače, različna stojala, modeli ladij, ptičje krmilnice in razne dekoracije.

*Ocenjevanje*

Učitelj ocenjuje uspešnost obvladovanja postopkov, usmerja vrednotenje funkcionalnosti in kakovosti izdelka ter preverja doseganje standardov znanja.